《潜江阻风寄柏容》
清代·莫友芝

风声断潜江，雨气暗云梦。千帆一时落，寸步不得送。

椓柯摇自拔，束柁稳犹弄。摆簸彻深宵，伊鸦杂喧冻。

我舟倚轻装，开头强违众。尺进退且寻，泊晨晚仍共。

此行已淹滞，及舟意舒纵。宁争百里速，惜此一程空。

故人劳久迟，愿嚏触仓偬。明约武昌楼，晴川看飞蛡。

作者简介：（1811—1871）贵州独山人，字子偲，号郘亭，晚号眲叟。莫与俦子。道光十一年举人。家世传业，通文字训诂之学，与郑珍俱为西南大师。工诗。尤工真行篆隶书。咸丰间以知县用，弃去，游江南，客曾国藩幕，与学者张文虎、张裕钊等校雠经史。有《郘亭知见传本书目》、《郘亭诗钞》、《遵义府志》、《声韵考略》等。